****

**R E P U B L I K A E S H Q I P Ë R I S Ë**

**KËSHILLI BASHKIAK**

**VE N D I M**

**Nr. 12, datë 5.02.2020**

**“PËR ANËTARËSISIMIN E BASHKISË SË TIRANËS DHE PAGESËN E KUOTËS SË ANËTARËSISË SË NË SHOQATËN “UNIONI I BASHKIVE SHQIPTARE NË RAJON”**

Në mbështetje të nenit 10, pika 2 të Ligjit nr. 8548, datë 11.11.1999 “Për ratifikimin e kartës Europiane të Autonomisë Vendore”; nenit 8, pika 2, nenit 9, pika 1, nënpika 1.5, shkronja “c”, nenit 54, shkronja “d”, nenit 55, pikat 3 dhe 6, të Ligjit nr.139/2015 “Për vetëqeverisjen vendore” të ndryshuar; nenit 4, të Ligjit nr. 8788, datë 7.05.2001 “Për organizatat jofitimprurëse” të ndryshuar; Ligjit nr.8789 datë7.5.2001“Për regjistrimin e Organizatave Jo fitimprurëse”; vendimit nr. 159 datë 21.12.2018 të Këshillit Bashkiak “Për miratimin e Programit Buxhetor Afatmesëm 2019-2021 dhe detajimin e buxhetit të Bashkisë së Tiranës për vitin 2020; shkresës me nr. 34688 Prot., datë 18.09.2019 “Kërkesë për pagesën e kuotës së antarësisë”; me propozim të Kryetarit të Bashkisë, Këshilli Bashkiak,

**V E N D O S I :**

1. Të miratojë antarësimin e Bashkisë Tiranë, në shoqatën “Unioni i Bashkive Shqiptare në Rajon” (UBSHR).
2. Miratimin e Aktit të Themelimit dhe Statutit të shoqatës UBSHR sipas aneksit nr.1, bashkëlidhur këtij vendimi.
3. Kryetari i Bashkisë ose personi i autorizuar prej tij, të përfaqësojnë Bashkinë e Tiranës në organet përfaqësuese të shoqatës, si dhe të kryejnë çdo veprim të nevojshëm që vjen si rrjedhojë e anëtarësimit në shoqatës.
4. Efektet financiare për pagesën e kuotës vjetore të anëtarësisë, përballohen nga buxheti i miratuar vjetor për Bashkinë e Tiranës dhe kryhet sipas parashikimeve të përcaktuara në statutin e shoqatës në masën 10 000 (dhjetë mijë) lekë në vit për çdo 1 000 (një mijë) banorë sipas konfirmimit nga Drejtoria e Përgjithshme e Gjendjes Civile.
5. Kuota e anëtarësisë për vitin 2020, në shumën prej 8 397 060(tetë milion e treqind e nëntëdhjetë e shtatë mijë e gjashtëdhjetë) lekë do të përballohet nga fondi i aparatit të Bashkisë në programin e Administratës Vendore për kuota anëtarësie.
6. Ngarkohen Kryetari i Bashkisë, Drejtoria e Përgjithshme e Menaxhimit Financiar dhe Drejtoria e Marrëdhënieve me Jashtë për zbatimin e këtij vendimi.
7. Ky vendim hyn në fuqi sipas përcaktimeve të pikës 6, të nenit 55, të Ligjit nr. 139/2015, “Për vetëqeverisjen vendore”, të ndryshuar.

**K R Y E T A R I**

Konceptoi .E Demiraj **TONI GOGU**



**R E P U B L I K A E S H Q I P Ë R I S Ë**

**BASHKIA TIRANË**

**K R Y E T A R I**

Nr.\_\_\_\_\_\_\_\_\_ prot. Tiranë, më\_\_\_, \_\_\_, 2019

**Lënda:** Dërgohet material për shqyrtim dhe miratim.

**ZOTIT TONI GOGU**

**KRYETAR I KËSHILLIT BASHKIAK**

**TIRANË**

**I nderuar zoti Kryetar,**

Bashkëlidhur po ju dërgojmë për shqyrtim dhe miratim relacionin dhe projektvendimin “Për anëtarsimin e Bashkisë së Tiranës dhe pagesën e kuotës së anëtarësisë në shoqatën “Unioni i Bashkive Shqiptare në Rajon””.

Me respekt,

**K R Y E T A R I**

**Erion VELIAJ**

**Punoi:**

Specialist i SALL: I. Topi

Specialist i DPMPJ : B. Beshku

**Pranoi:**

Përgjegjës i SALL: J. Rudaj

**Miratoi:**

Drejtor i DJ: L. Deliu

**Konfirmoi:**

Drejtor i Komanduar i DPMPJ: E.Minxhozi

Drejtor i DPJAL: A. Dokushi

Drejtor i DPMF: J.Halili

Numri i kopjeve: 3

Datë: 28.01.2020